Diari Oficial de la Generalitat Valenciana


Sumari del DOGV 7120, del 27-09-2013 (2013/9261)

RESOLUCIÓ de 18 de setembre de 2013, de la Conselleria de Governació i Justícia, per la qual s'aproven les bases generals i la convocatòria de la prova de renovació de l'acreditació de personal del servici específic d'admissió dels aspirants aptes de la convocatòria de desembre de 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7120

Data del DOGV
:   27-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9261


Data del document
:   18-09-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * examen

RESOLUCIÓ de 18 de setembre de 2013, de la Conselleria de Governació i Justícia, per la qual s'aproven les bases generals i la convocatòria de la prova de renovació de l'acreditació de personal del servici específic d'admissió dels aspirants aptes de la convocatòria de desembre de 2009. [2013/9261]  
En virtut d'Orde de 29 de setembre de 2009, de la Conselleria de Governació (DOCV 6116, 5.10.2009), es va convocar la segona prova avaluadora per a l'obtenció de l'acreditació del personal del servici específic d'admissió. Esta prova va tindre lloc en les ciutats d'Alacant, Castelló i València el dia 23 de desembre de 2009.  
Per la Resolució de 18 de gener de 2009, de la Direcció General de Seguretat i Protecció Ciutadana (DOCV 6191, 25.01.2009), es va publicar la llista dels aspirants que, havent superat la indicada prova avaluadora, havien obtingut el dret a l'obtenció de l'acreditació de personal del servici específic d'admissió.   
L'article 151 del Decret 52/2010, de 26 de març, pel qual s'aprova el Reglament de la Llei d'Espectacles Valenciana, establix un període de quatre anys des de la data de l'expedició com a període de validesa de l'acreditació anteriorment esmentada.   
En este sentit, considerant el 25 de gener de 2010 com a data d'expedició, l'indicat període de quatre anys venç el dia 25 de gener de 2014, una circumstància que obliga l'Administració Autonòmica, per mandat normatiu, a efectuar els tràmits i les actuacions necessaris perquè els interessats puguen renovar l'acreditació als efectes laborals pertinents.   
Per tot això, en virtut del que disposa l'article 33 de la Llei 14/2010, de 3 de desembre, de la Generalitat, d'Espectacles Públics, Activitats Recreatives i Establiments Públics, en relació amb l'article 151 del Decret 52/2010, de 26 de març, i l'article 8 del Decret 194/2012, de 21 de desembre, pel qual s'aprova el Reglament Orgànic i Funcional de la Conselleria de Governació i Justícia, oïda la Comissió d'Espectacles Públics i Activitats Recreatives, en la reunió del dia 6 de novembre de 2012, resolc:  
  
Article 1. Objecte i àmbit d'aplicació  
1. És objecte d'esta resolució la regulació de les bases, així com la convocatòria de la prova per a la renovació de l'acreditació individual per a l'exercici de les funcions pròpies del servici específic d'admissió.  
  
2. En virtut d'esta resolució, queda convocada la prova per a la renovació de l'esmentada acreditació.  
3. La prova s'efectuarà a les 12.30 hores del dia 10 de desembre de 2013, en convocatòria única, que s'ha de realitzar en les ciutats d'Alacant, Castelló i València.  
Els llocs de realització de les proves són els següents:  
- Província d'Alacant: dependències del CdT, Centre de Turisme Alacant. Adreça: carrer Mont Tossal, s/n, d'Alacant.  
- Província de Castelló: dependències de la Direcció Territorial de la Conselleria de Governació i Justícia a Castelló. Adreça: carrer Major, núm. 78, de Castelló de la Plana.  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Article 2. Aspirants convocats  
1. Queden convocats a la realització de la prova els aspirants declarats aptes en la Resolució de 18 de gener de 2009, de la Direcció General de Seguretat i Protecció Ciutadana. La llista d'aspirants convocats s'adjunta com a annex I a esta resolució.   
2. Estan convocats, així mateix, els aspirants declarats aptes en la Resolució de 16 de juliol de 2009, referent a la convocatòria de juny de 2009, que no van poder presentar-se a la prova de renovació efectuada el dia 17 de juny de 2013.  
3. Els aspirants, excepte declaració en contra indicada de manera expressa en la sol·licitud a què fa referència l'article següent, efectuaran la prova de renovació en la seu de la província en què van realitzar la prova avaluadora al desembre de 2009.  
Article 3. Documentació  
Per a la realització de la prova de renovació, els aspirants hauran de presentar la documentació següent:   
- Sol·licitud de renovació de l'acreditació segons el model que s'adjunta en l'annex II d'esta resolució.   
- Certificat actualitzat expedit pel Registre Central de Penats per a la realització de la prova de renovació prevista en esta resolució.  
  
- Certificat de pagament de la taxa de 15,15 euros. El model de certificat de pagament de la taxa serà l'indicat en la pàgina web de la Conselleria d'Hisenda i Administració Pública per a la presentació a la prova avaluadora del servici específic d'admissió.   
  
Article 4. Presentació de la documentació  
1. Els interessats hauran de presentar la sol·licitud i la documentació indicada en l'article anterior el dia de la prova i en el moment de la crida per a entrar en l'aula de l'examen.   
2. L'aspirant que no presente tots o alguns dels documents indicats no serà admés per a la realització de la prova encara que es trobe inscrit en la llista a què fa referència esta resolució.   
3. Si es presenta alguna documentació incorrecta o inexacta que constituïsca error no esmenable, serà tingut en compte als efectes de l'exclusió de la prova avaluadora encara que l'interessat l'efectue.  
  
  
Article 5. Contingut i duració de la prova  
La prova consistirà en un examen psicotècnic que s'ha de contestar en una hora.   
  
Article 6. Desenrotllament de les proves  
1. Els aspirants hauran d'estar presents en el lloc i a l'hora fixats per a la realització de la prova de renovació el dia i l'hora assenyalats en esta resolució. La distribució d'estos en les aules tindrà lloc per rigorós orde alfabètic segons l'organització prevista.   
2. Els aspirants que no compareguen el dia i l'hora de la prova seran exclosos.  
3. Els aspirants hauran d'acudir a la realització de les proves proveïts del DNI original o passaport. Durant la realització de la prova, els responsables de l'organització podran requerir als aspirants que n'acrediten la identitat en qualsevol moment.  
  
Article 7. Superació de la prova   
1. Els aspirants que aproven la prova psicotècnica, d'acord amb els paràmetres exigits per la Generalitat, hauran adquirit el dret a la renovació de l'acreditació per al servici específic d'admissió.   
  
2. Els paràmetres exigits seran establits prèviament per la comissió avaluadora a què fa referència esta resolució. Estos paràmetres es determinaran als efectes de garantir l'objectivitat de la prova i per a seleccionar els perfils més adequats en funció de la finalitat pretesa en esta.   
  
  
Article 8. Llista d'aspirants que han superat la prova  
1. Finalitzada la correcció de la prova psicotècnica, la Conselleria de Governació i Justícia farà pública la llista d'aspirants que l'han superada.  
2. La publicació de la llista d'aspirants aprovats s'efectuarà en els taulers d'anuncis de la Conselleria en les tres províncies, així com en qualsevol altre lloc que la Comissió considere convenient per a la millor difusió entre els interessats.  
3. La resolució en què es publicite la llista definitiva a què fa referència este article es publicarà, així mateix, en el Diari Oficial de la Comunitat Valenciana.   
4. Els aspirants que no hagen superat la prova podran presentar recurs d'alçada davant de l'òrgan competent d'acord amb el que indica la normativa en vigor.   
  
Article 9. Acreditació dels aspirants que hagen superat la prova avaluadora  
1. Els aspirants que hagen superat la prova a què fa referència esta resolució obtindran una nova acreditació individual per a l'exercici de les funcions pròpies del servici específic d'admissió. Esta acreditació substituirà la que es va expedir inicialment, la qual quedarà sense validesa i es considerarà caducada.   
2. La nova acreditació serà emesa i posada a la disposició dels aspirants aprovats en el termini màxim de dos mesos comptador des de la publicació en el Diari Oficial de la Comunitat Valenciana de la llista a què fa referència l'article anterior. En este sentit, els interessats que hagen aprovat la prova avaluadora podran exigir l'entrega d'esta acreditació una vegada transcorregut el termini indicat.   
  
Article 10. Comunicació d'incidències  
A fi d'atendre les possibles comunicacions i resoldre les incidències que puguen plantejar-se en relació amb la prova, els interessats podran dirigir-se al president o al secretari de la comissió avaluadora als efectes que siguen considerades. La comissió resoldrà en el termini més breu possible.  
  
Article 11. Comissió avaluadora  
1. El règim jurídic aplicable a la comissió avaluadora serà el que s'establix per als òrgans col·legiats en el capítol II, del títol II, de la Llei 30/1992 i en les altres normes que els siga d'aplicació. En tot cas, almenys un dels membres de la comissió, o el seu suplent, haurà d'estar present en els llocs on s'efectue l'examen en el dia, l'hora i el lloc convocats. A estos efectes, s'assegurarà la coordinació entre les tres províncies a través de la persona que ocupe la presidència de la comissió.   
  
2. Sobre la percepció de dietes dels membres de la comissió, caldrà ajustar-se al que disposa la normativa en vigor.   
3. La persona que ocupe la presidència podrà sol·licitar als membres de la comissió avaluadora una declaració expressa de no trobar-se en cap de les causes d'abstenció i recusació previstes en els articles 28 i 29 de la Llei 30/1992. Esta declaració haurà de ser també efectuada, si és el cas, pels assessors especialistes i pel personal auxiliar que la comissió incorpore als seus treballs.   
4. Els interessats podran promoure la recusació dels membres de la comissió quan, al seu parer, hi concórreguen alguna de les causes previstes en la normativa vigent.   
5. Amb anterioritat suficient a la iniciació de les proves, la Conselleria de Governació i Justícia publicarà en el Diari Oficial de la Comunitat Valenciana la resolució per la qual es nomenen els nous membres de la comissió que hagen de substituir els que hagueren perdut la seua condició per alguna de les causes previstes en este article.   
  
6. En tot el que no s'ha previst en estes bases generals, la comissió queda autoritzada per a resoldre qualsevol dubte o circumstància que es puga plantejar i per a adoptar els acords que garantisquen el bon orde de la convocatòria.  
7. Si la comissió avaluadora, en qualsevol moment del procés, té coneixement o dubtes fonamentats que algun dels aspirants incomplix un o més dels requisits exigits en la convocatòria, podrà requerir-li els documents acreditatius del seu compliment. En el cas que no queden acreditats, la comissió, amb audiència prèvia a l'interessat, haurà d'emetre una proposta motivada de la seua exclusió del procediment dirigida a la Conselleria de Governació i Justícia on comunicarà, així mateix, les inexactituds o les falsedats formulades per l'aspirant en la sol·licitud d'admissió a la prova avaluadora. Contra esta resolució d'exclusió podrà interposar-se un recurs administratiu en els termes de la Llei 30/1992.  
  
DISPOSICIONS ADDICIONALS  
  
Primera. Composició de la comissió avaluadora  
Titulars:  
Presidència: Juan Carlos Valderrama Zurián. Subdirector de Seguretat i Formació de la Conselleria de Governació i Justícia.  
Secretaria: Fernando Castellano Martí. Cap del Servici d'Espectacles de la Conselleria de Governació i Justícia.   
Vocals:   
- Mercedes Igualada Portalés. Directora territorial de la Conselleria de Governació i Justícia a València.  
- Araceli Martínez Márquez. Directora territorial de la Conselleria de Governació i Justícia a Alacant.  
- Susana Fernández Santana. Directora territorial de la Conselleria de Governació i Justícia a Castelló.  
- Milagros Pastor Jiménez. Psicòloga de l'IVASPE. Conselleria de Governació i Justícia.   
- Francisco Fornés Úbeda. Metge en cap de Salut Laboral de la Policia Local de l'Ajuntament de València.  
  
Suplents:   
Presidència: Adoración de Rufino Ramón. Secretària general administrativa de la Conselleria de Governació i Justícia.   
Secretaria: Juan José Falaguera Aguilar. Cap de la Secció de Gestió Administrativa del Servici d'Espectacles de la Conselleria de Governació i Justícia.  
Vocals:   
- María Luisa González Castellano. Cap d'Equip d'Espectacles de la Direcció Territorial de la Conselleria de Governació i Justícia a València.  
- Miquel Rovira Esteller, Cap de la Secció d'Interior de la Direcció Territorial de la Conselleria de Governació i Justícia a Castelló.  
- María José Abad Bernabeu. Cap de la Secció de Règim Jurídic de la Direcció Territorial de la Conselleria de Governació i Justícia a Alacant.  
- Ángeles Navarro Gosálbez. Cap del Servici de Formació en Seguretat i Emergències de la Conselleria de Governació i Justícia.  
- Ana Murie Roig. Facultativa metgessa. SAMU. Conselleria de Sanitat.   
  
Segona. Foto carnet i comunicació dels interessats  
Els aspirants que hagen superat la prova i, per tant, adquirisquen el dret a la renovació de l'acreditació, hauran d'aportar una foto tipus carnet actualitzada en el termini d'un mes des de la publicació en el Diari Oficial de la Comunitat Valenciana de la resolució on es faça pública la llista d'aprovats. El lloc de presentació de la foto serà en les dependències de la Conselleria de Governació i Justícia a Alacant, Castelló i València.  
Si no es presenta, l'acreditació s'expedirà amb la foto anterior.   
  
De la mateixa manera, l'aspirant aprovat haurà de comunicar a la Conselleria de Governació i Justícia la manera que desitge per a rebre l'acreditació (bé enviament per correu bé arreplega presencial).  
  
València, 18 de setembre de 2013.- La directora general de Seguretat i Protecció Ciutadana: Sonia Vega Cueje.